open-index/open-wikipedia-markdown huggingface dataset:
Ana de Armasová

**Ana de Armasová** (* 30. apríl 1988, Havana, Kuba) je kubánsko-španielska herečka. Je známa z filmu *[[Blade Runner 2049]]* (2017) a *Na nože* (2019). V roku 2023 získala nomináciu na filmové ocenenie Academy Awards, za jej herecký výkon vo filme *Blondýnka* (2022), kde stvárnila herečku Marilyn Monroe. 

## Detstvo a mladosť
Narodila sa roku 1988 v meste Havana na Kube. Pre herectvo sa rozhodla v dvanástich rokoch a následne vyštudovala Národnú divadelnú školu v Havane. Osemnásť ročná sa presťahovala do Španielska, kde začala svoju profesionálnu dráhu.

## Kariéra
Jej herecký prielom nastal v španielskom televíznom seriáli *Internat*.

Od roku roku 2016 hrá v hollywoodskych filmoch. V Spojených štátoch sa zviditeľnila vo filme *[[Blade Runner 2049]]*. V roku 2019 sa objavila v hlavnej úlohe vo filme *Na nože*, za ktorý bola nominovaná na ocenenie Zlatý glóbus. V roku 2022 stvárnila módnu ikonu a herečku Marilyn Monroe, vo filme *Blondýnka*. Za svoj herecký výkon, De Armasová získala niekoľko nominácii, vrátane Academy Awards. 

## Súkromný život
De Armasová začala chodiť so španielskym hercom Marcom Clotetom v roku 2010; zosobášili sa v španielskej oblasti Costa Brava v júli 2011 a začiatkom roku 2013 sa rozviedli. Jej partnerom bol tiež Ben Affleck, s ktorým chodila od jesene 2019 do začiatku roku 2021.

## Iné projekty

## Externé odkazy
* 
* 

## Zdroj

Kategória:Kubánske filmové herečky
Kategória:Kubánske televízne herečky
Kategória:Španielske filmové herečky
Kategória:Španielske televízne herečky
Kategória:Osobnosti z Havany
Kategória:Herečky, ktoré hrali Bond girls
Kategória:Naturalizované osobnosti USA
Heimatschutz

**Heimatschutz** môže byť:
* po nemecky domobrana
* nemecké kultúrne hnutie na konci 19. storočia, Heimatschutz (kultúrne hnutie)
* polovojenská organizácia nemeckej menšiny na Slovensku počas druhej svetovej vojny, pozri SS-Heimatschutz Slowakei
* bavorský spolok pre ľudové umenie a folklór, pozri Bayerischer Heimatschutz
* bavorská polovojenská organizácia pod vedením Georga Eschericha v rokoch 1928 - 1933, pozri Wehrverband Bayerischer Heimatschutz
* radikálna antisemitstká polovojenská organizácia pôsobiaca v Rakúsku v medzivojnovom období, súčasť Heimwehru, pozri Steirischer Heimatschutz
SS-Heimatschutz Slowakei

**Heimatschutz** (**) boli paramilitantné domobranecké jednotky nemeckej menšiny na Slovensku v období druhej svetovej vojny. Organizácia sa formovala z radov občanov nemeckej národnosti (Volksdeutsche) žijúcich na území Slovenska. V marci 1945 boli tieto jednotky reorganizované a zlúčené už v rámci SS do zväzku s oficiálnym názvom SS Heimatschutz "Slowakei". 

## História
V lete 1938 v rámci Karpatonemeckej strany (Karpatendeutsche Partei) resp. Nemeckej strany (*[[Deutsche Partei]])* boli sformulované  Dobrovoľné ochranné zbory (Freiwillige Schutzstaffel - FS). Oddiely z veľkej časti tvorili bývalí organizovaní *ordneri* a *turneri* (polovojenské organizácie s nápadným vojenským vystupovaním slúžice ako  ochrana a  štafáž verejných mítingov) a príslušníci ostatných športových spolkov a korporácií. FS  spolupracovali s Rodobranou a Hlinkovou gardou.  Po vyhlásení Slovenského štátu sa FS budovali podľa vzoru SA. Koncom roka 1939 získali FS právne rovnaké právne postavenie ako Hlinkova garda. Členmi FS boli príslušníci mužského pohlavia nemeckej národnej skupiny vo veku 18 – 35 rokov, ktorí museli byť členmi strany. Každý príslušník FS musel preukázať „árijský pôvod“ spätne až po 3 generáciu svojich predkov. V roku 1942 mali 7 500 mužov.  

O založení novej organizácie Domobrany – Heimatschutz (HS) sa rozhodlo na zasadnutí rozšíreného Hlavného vedenia *Deutsche Partei* 25. júla 1944. Vodca „nemeckej národnej skupiny“ Franz Karmasin poveril organizovaním HS krajinského veliteľa FS SS – Untersturmführera Ferdinanda Kluga (*17.4. 1912). Vyhlásenie SNP spôsobilo, že Hauerland, oblasť osídlená Nemcami, sa nachádzala na povstaleckom území. Kolónu bratislavskej jednotky HS ktorá tam smerovala prepadli 30. augusta 1944 pri Zlatých Moravciach povstalci. Pri prestrelke zahynul F. Klug a F. Karmasin sa vrátil do Bratislavy.    

Až príchodom SS Obergruppenführera Gottloba Bergera, ktorý bol poverený velením akcie na potlačenie SNP a prevzal funkciu nemeckého veliaceho generála na Slovensku sa definitívne ustanovilo organizovanie HS. Z titulu svojej funkcie a po dohode s nemeckým vyslanectvom v Bratislave vydal 2. septembra 1944 rozkaz na vytvorenie Nemeckej domobrany na Slovensku (s čím prezident J. Tiso súhlasil). Podľa rozkazu G. Bergera podliehali brannej povinnosti v HS všetci príslušníci nemeckej menšiny vo veku 16 – 50 rokov schopní vojenskej služby. Nasledujúci deň, 3. septembra 1944,  Berger vymenoval F. Karmasina za veliteľa a upresnil ich úlohy. V HS nemali platiť žiadne výnimky a mali byť povolaní aj dovtedy odmietnutí alebo oslobodení záložníci. HS mal pomáhať okrem iného aj Bezpečnostnej polícii ako pomocná polícia.  

## Referencie

Kategória:Nacistické organizácie
Kategória:Nemecké a iné jednotky nasadené na potlačenie Slovenského národného povstania a partizánov
Kategória:Polovojenské organizácie
Nicolás Gómez Dávila

**Nicolás Gómez Dávila** (* 18. máj 1913, Bogota, Kolumbia† 17. máj 1994, tamže) bol popredný kolumbijský filozof, katolícky tradicionalista a reakcionár. Písal formou krátkych esejí, viaceré jeho knihy sú len zbierkami jeho úsečných poznámok. Kvôli podobnosti štýlu a čiastočne aj spoločenských postojov býva niekedy označovaný ako „Nietzsche z Ánd“. Nemal univerzitné vzdelanie, bol samoukom a hovoril niekoľkými jazykmi. Odmietal oficiálne funkcie a žil výlučne z rodinného majetku.

Jeho literárne dielo sa skladá z iba niekoľkých publikácií. Roku 1954 vydal svoju prvotinu s názvom *Notas I* (Poznámky I), zbierku aforizmov a krátkych reflexií, z ktorých väčšina nemala viac než pár odsekov. V roku 1959 vydal zbierku esejí pod názvom *Textos I* (Texty I – vyšlo slovensky pod názvom *O ľudskom údele*). *Notas* aj *Textos* boli vydané v drobnom náklade. Obe predpokladali svoje pokračovania, ku ktorým ale nedošlo. O osemnásť rokov vychádza dvojzväzkové *Escolios a un Texto Implícito* (Scholia k implicitnému textu, 1977). Po tejto zbierke aforizmov v roku 1986 nasledovalo jej pokračovanie, ďalšie dvojzväzkové dielo *Nuevos Escolios a un Texto Implícito* (Nové scholia k implicitnému textu). Trilógiu uzatvára jednozväzková zbierka z roku 1992 s názvom *Sucesivos Escolios a un Texto Implícito* (Ďalšie scholia k implicitnému textu). Okrem toho napísal dve krátke eseje, *De iure*, pravdepodobne z roku 1970 a vydanú až v roku 1988, a *El Reaccionario Auténtico* (Autentický reakcionár), ktorá sa objavila posmrtne v roku 1995. Až nemecké preklady týchto publikácií, vydané zásluhou viedenského vydavateľstva Karolinger Verlag, mu získali uznanie od spisovateľov a filozofov, spomedzi ktorých môžeme spomenúť Roberta Spaemanna, Martina Mosebacha, Reinharta Maurera, Ernsta Jüngera a Botha Straußa.

## Referencie

## Externé odkazy

* Esej Autentický reakcionár od Gómeza Dávilu v slovenčine.

Kategória:Kolumbijskí spisovatelia
Kategória:Kolumbijskí filozofi
Kategória:Rímskokatolícki filozofi
Kategória:Osobnosti z Bogoty
Andrea Ghezová

**Andrea Ghezová** (; * 16. jún 1965, New York, New York, USA) je americká astronómka a profesorka pôsobiaca na Katedre fyziky a astronómie Kalifornskej univerzity v Los Angeles. Známa je predovšetkým svojim výskumom jadra galaxie Mliečnej dráhy. 

Od roku 2004 je členkou United States National Academy of Sciences a American Academy of Arts and Sciences, od roku 2012 členkou American Philosophical Society.

V roku 2020 bola ocenená Nobelovou cenou za fyziku. Tú získala spolu s Reinhardom Genzelom za objav supermasívneho objektu, v&nbsp;súčasnosti všeobecne považovaného za čiernu dieru, v&nbsp;jadre našej galaxie.

## Bibliografia
* 
* 
* 
* 
* 
* 

## Referencie


## Iné projekty

## Externé odkazy
* Ghez UCLA home page
* Andrea Ghez, Astronomy / UCLA Spotlight
* UCLA Faculty Research Lecture: Unveiling a Black Hole at the Center of the Milky Way

## Zdroj

Kategória:Astronómovia USA
Kategória:Fyzici USA
Kategória:Vyučujúci na University of California, Los Angeles
Kategória:Absolventi MIT
Kategória:Absolventi California Institute of Technology
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Nositeľky Nobelovej ceny
Kategória:Členovia United States National Academy of Sciences
Kategória:Členovia American Academy of Arts and Sciences
Kategória:Členovia American Philosophical Society
Kategória:Osobnosti z New Yorku
Cherry Jonesová

**Cherry Jonesová** (; * 21. november 1956, Paris, Tennessee, USA) je americká filmová, televízna a divadelná herečka. Je držiteľkou niekoľkých filmových ocenení. Je známa predovšetkým svojimi divadelnými počinmi.

## Životopis
Jonesová sa narodila v štáte Tennessee. Jej matka bola učiteľkou na strednej škole a jej otec vlastnil kvetinárstvo. Jej rodičia veľmi podporovali jej ambície stať sa divadelnou herečkou. V roku 1978 absolvovala dramatickú školu Carnegie Mellon.

## Kariéra
Väčšinu svojej kariéry pôsobila v divadle, počnúc rokom 1980 ako zakladajúca členka divadla American Repertory Theatre v Cambridge v Massachusetts.

Medzi jej predstavenia na Broadwayi patrí inscenácia *The Heiress* z roku 1995 v Lincoln Center a tiež inscenácia hry *Doubt* v divadle Waltera Kerra z roku 2005 od Johna Patricka Shanleya. Za obe úlohy získala cenu Tony za najlepšiu herečku v hlavnej úlohe.

V roku 2012 hrala v dramatickom seriáli *Awake*, kde stvárnila psychiatričku. V roku 2014 bola poctená a uvedená do Siene slávy amerického divadla.

V roku 2018 Jonesová prijala rolu Holly, matku feministky June / Offred vo filme *The Handmaid's Tale*, ktorú vo filme stvárnila Elisabeth Mossová. Za svoj herecký výkon získala cenu Emmy.

## Osobný život
Jonesová sa otvorene hlási k homosexualite. V roku 1995, keď vyhrala cenu Tony, poďakovala svojej vtedajšej partnerke, architektke Mary O’Connorovej, s ktorou mala vtedy už 18-ročný vzťah.

S herečkou Sarah Paulsonovou začala chodiť v roku 2004. V roku 2009 sa pár rozišiel. Od roku 2015 je Jonesová vydatá za filmárku Sophie Huberovú.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Držitelia Drama Desk
Kategória:Držitelia ceny Tony
Kategória:Držitelia ceny Emmy
Kategória:LGBT osobnosti USA
Kategória:LGBT aktivisti
Kategória:Osobnosti z Tennessee
Kategória:Rozprávači audiokníh
Hráč mesiaca (slovenská futbalová liga)

**Hráč mesiaca** je anketa o najlepšieho hráča slovenskej futbalovej ligy v kalendárnom mesiaci. Anketu organizuje Únia ligových klubov.

## História ankety
Anketu o titul Hráča mesiaca Fortuna ligy organizuje *Únia ligových klubov* (ÚLK) od sezóny 2015/2016. Sčítavajú sa v nej hlasy fanúšikov a odbornej poroty. Prvým víťazom ankety sa stal v auguste 2015 vtedajší útočník DAC Dunajská Streda Ákos Szarka.  Prvým dvojnásobným laureátom bol Gino van Kessel, legionár v drese AS Trenčín, víťaz ankety v novembri 2015 a v máji 2016. Prvým brankárom oceneným v ankete sa stal v októbri 2016 Martin Kuciak.  V sezóne 2017/2018 získal rekordné tri víťazstvá Samuel Mráz, reprezentant do 21 rokov bol najlepším hráčom v mesiacoch október, apríl a máj.   Ďalším trojnásobným víťazom sa stal kanonier Slovana Bratislava Andraž Šporar, po dvoch víťazstvách v sezóne 2018/2019 pridal tretie prvenstvo v novembri 2019.   

Je potešiteľné, že v ankete sa presadzujú aj mladí hráči, Hráčom mesiaca október 2018 sa stal Róbert Boženík, v čase svojho triumfu najmladší víťaz ankety.  V sezóne 2019/2020 ho o tento primát pripravil najskôr klubový spoluhráč z MŠK Žilina Ján  Bernát vo veku 18 rokov a 7 mesiacov,  no už o mesiac neskôr ho prekonal o dva mesiace mladší talentovaný útočník Slovana Bratislava David Strelec. 

## Víťazi ankety Hráč mesiaca

### Najviac víťazstiev
*3, Samuel Mráz,  Andraž Šporar
*2,  Gino van Kessel, Erik Pačinda

## Prehľad víťazov podľa národnosti

## Prehľad víťazov podľa klubov

## Pozri aj
*Hráč sezóny (slovenská futbalová liga)
*Objav sezóny (slovenská futbalová liga)
*Gól sezóny (Fortuna liga)

## Referencie


Kategória:Slovenské futbalové ocenenia
Kategória:Najvyššia futbalová súťaž na Slovensku
Emmanuelle Charpentierová

**Emmanuelle Marie Charpentierová** (; * 11. december 1968, Juvisy-sur-Orge, Francúzsko) je francúzska profesorka a výskumníčka v oblastiach mikrobiológie, genetiky a biochémie.

Od roku 2015 pôsobí ako riaditeľka Max-Planck-Gesellschaft pre infekčnú biológiu v Berlíne. V roku 2018 založila nezávislý výskumný inštitút pre výskum patogénov.

V roku 2020 bola spolu s Jennifer Doudnovou ocenená Nobelovou cenou za chémiu za objav spôsobu editácie genómov.

## Referencie


## Iné projekty

## Externé odkazy
* Oficiálna stránka 
* Extensive biography of Emmanuelle Charpentier at the Max Planck Unit for the Science of Pathogens 
* Umeå University Staff Directory: Emmanuelle Charpentier
* Molecular Infection Medicine Sweden – Short Curriculum Vitae of Emmanuelle Charpentier
* Crispr Therapeutics: Scientific Founders
* Emmanuelle Charpentier to become a Director at the Max Planck Institute for Infection Biology in Berlin

## Zdroj

Kategória:Francúzski biológovia
Kategória:Imunológovia
Kategória:Mikrobiológovia
Kategória:Francúzski vysokoškolskí pedagógovia
Kategória:Francúzski nositelia Nobelovej ceny
Kategória:Nositelia Nobelovej ceny za chémiu
Kategória:Nositeľky Nobelovej ceny
Kategória:Členovia United States National Academy of Sciences
Kategória:Nositelia Wolfovej ceny za medicínu
Kategória:Osobnosti zo Juvisy-sur-Orge
Jennifer Doudnová

**Jennifer Doudnová** (; * 19. február 1964, Washington, D. C., USA) je americká biochemička a molekulárna biologička. 

Je jednou z hlavných predstaviteliek tzv. CRISPR revolúcie, jej práca bola základným kameňom CRISPR editácie genómu. V roku 2012 spoločne s Emmanuelle Charpentierovou navrhli systém CRISPR-Cas9 ako programovateľný nástroj pre editáciu genómu, čo je považované za jeden z najdôležitejších objavov v histórii biológie, v roku 2020 obe dostali Nobelovu cenu za chémiu.

## Výskum štruktúry a funkcie ribozómov
Na začiatku vedeckej kariéry pracovala na odkrytí štruktúry a biologickej funkcie RNA enzýmov a ribozómov.

#### Objav editácie genómu CRISPR-Cas9
alt=Komplex CRISPR-Cas9|vľavo|náhľad|Komplex CRISPR-Cas9
V roku 2012 spoločne s kolegami objavila spôsob ako redukovať čas a prácu nutnú k editácii genómu DNA. Jej objav bol založený na proteíne označovanom Cas9, ktorý bol nájdený v imunitnom systéme baktérie ''Streptococcus'', kde spolupracuje s navádzacou RNA a funguje podobne ako nožnice. Proteín napáda vírusovú DNA a skracuje ju, čím chráni baktériu pred infekciou. Tento systém bol známy už skôr, ale až Doudna so Charpentierovou dokázali využiť rôzne RNA k programovaniu strihania a editácie rôznych typov DNA. V roku 2015 predniesla TED Talk o bioetických problémoch pri používaní CRISPR. Vzhľadom k rozširovaniu editácie genómu viacbunkových organizmov, pokračovala ďalej s prednášaním o etických problémoch spojených s funkčnými zmenami organizmov pomocou CRISPR. Jej objavy boli ďalej spracovávané inými výskumnými skupinami na aplikácie v rôznych odboroch, od bunkovej biológie cez výskum rastlín a živočíchov až po liečbu cystickej fibrózy a HIV.

## Referencie


## Iné projekty

## Externé odkazy
*
*
*

## Zdroj

Kategória:Biochemici USA
Kategória:Biológovia USA
Kategória:Molekulárni biológovia
Kategória:Absolventi Harvard University
Kategória:Nositelia Nobelovej ceny za chémiu
Kategória:Nositeľky Nobelovej ceny
Kategória:Nositelia Nobelovej ceny z USA
Kategória:Nositelia Wolfovej ceny za medicínu
Kategória:Nositelia Japonskej ceny
Kategória:Členovia United States National Academy of Sciences
Kategória:Osobnosti z Washingtonu D.C.
Kušnír

**Kušnír** je priezvisko jidiš pôvodu (קושניר) používané hlavne na východe Slovenska v okrese Prešov, v obci Krásna Lúka (okres Sabinov) a v mestách Michalovce, Košice, Sabinov, Trebišov, a na západe v hlavnom meste Bratislava.

## Význam mena
Zastarané slovenské slovo nemeckého pôvodu „kušnier“ znamená „kožušník“.

## Pozri aj
* Vražda Jána Kuciaka a Martiny Kušnírovej

## Referencie

Kategória:Slovenské priezviská
The Don Knotts Show

náhľad|Don Knotts
***The Don Knotts Show*** bola talk show, ktorú vysielala televízia NBC v rokoch 197071.

Moderátorom relácie bol Don Knotts. Dovtedy obsadzoval vedľajšie úlohy v niektorých televíznych seriáloch a filmoch. Každý týždeň spolu s hosťami uvádzal štandardnú televíznu show zachytávajúcu vtedajšiu dobu. Knotts so svojimi hosťami parodovali v danom týždni prebiehajúce televízne seriály. Bola podobná ďalším talk show – *[[The Jack Benny Show]]* a *[[The Front Porch]]*. V relácii moderátor Knotts a jeho hostia sedeli v hojdacích kreslách a diskutovali aj o filozofii zmyslu života. Medzi pravidelných hostí patrili Elaine Joyce a Gary Burghoff.

Vysielací čas relácie bol utorok o 19:30. Keďže mala nízku sledovanosť a nebola konkurencieschopná etablovaným reláciám ako *[[The Carol Burnett Show]]*, ''Donny & Marie'', ''Sonny & Cher'' a ďalším, bolo odvysielaných iba 24 epizód.

## Referencie

## Externé odkazy
* Don Knotts na Three's Company Wiki.
* Don Knotts once explained why The Don Knotts Show just didn't work 
*  na *[[Internet Movie Database|IMDb]]*
* The Don Knotts Show  na *[[TV.com]]*
* 

Kategória:Televízne seriály NBC
Kategória:Televízne relácie
Bori Csuhová

**Bori Csuhová** (; * 26. december 1986, Budapešť, Maďarsko) je maďarská herečka. Významná je jej práca v oblasti  dabingu filmov, seriálov a animovaných relácií. Dabingovú kariéru začala vo veku 5 rokov. Jej rodičmi sú Lajos Csuha a Ildikó Sz. Nagy, členovia budapeštianskeho operetného divadla. Študovala v divadle „Bárka“ v Budapešti.

## Divadelné úlohy
* Budapeštianske operetné divadlo (1995): *Valahol Európában*
* Divadlo „Thália” (1997): *Annie* (Annie)
* Rock és Musical Színház: *Kiálts a Szeretetért!* (Jacinte)

### Divadlo „Bárka“
V rokoch 20062009 študovala v divadle „Bárka“.

## Filmové úlohy

## Dabingové úlohy

### Filmy

### Seriály

### Animované filmy

### Animované seriály

### Anime

## Referencie

## Externé odkazy
* PORT.hu 
* ISzDb 
* Snitt 
* Fiatal filmes arcok – Interjú Csuha Borival

## Zdroj
*

Kategória:Maďarské dabingové herečky
Kategória:Maďarské divadelné herečky
Kategória:Maďarské filmové herečky
Kategória:Maďarské televízne herečky
Kategória:Osobnosti z Budapešti
Tedros Adhanom

**Tedros Adhanom Ghebreyesus**  (* 3. marec 1965, Asmara, Etiópia) je etiópsky mikrobiológ, odborník na verejné zdravie a politik. Od roku 2017 generálny riaditeľ Svetovej zdravotníckej organizácie. V rokoch 2005 až 2012 pôsobil ako etiópsky minister zdravotníctva a od roku 2012 do roku 2016 ako minister zahraničných vecí.

## Mladosť a štúdium
Tedros sa narodil v roku 1965 Asmare v Etiópii v terajšom hlavnom meste Eritrey. Už od detstva vnímal dopady malárie a iných chorôb ktoré sužovali vtedajšie obyvateľstvo Etiópie. Jeho mladší brat zahynul vo veku 4 rokov pravdepodobne na osýpky, túto skutočnosť Tedros často označuje ako dôvod jeho záujmu o imunológiu a verejné zdravie.

Na Univerzite v Asmare vyštudoval v roku 1986 biológiu, na Londýnskej univerzite v roku 1992 vyštudoval imunológiu infekčných ochorení a v roku 2000 získal doktorát z Univerzity v Nottinghame v obore Verejné zdravie.

## Referencie


## Iné projekty

Kategória:Etiópski politici
Kategória:Absolventi University of London
Daniel Vražda (novinár)

**Daniel Vražda** (* 1965) je slovenský novinár a publicista, jeden zo zakladajúcich členov redakcie *[[Denník N|Denníka N]]*.

Vysokoškolské štúdium absolvoval v medziodbore slovenský jazyka a literatúra – občianska náuka, následne pôsobil ako redaktor regionálneho denníka *Smer* a neskôr tri mesiace pracoval v denníku *[[Pravda (slovenský denník)|Pravda]]*. Od júla 1998 bol redaktorom denníka *[[SME]]*, odkiaľ odišiel koncom roka 2014, po oznámení, že finančná skupina Penta v októbri 2014 získala podiel vo vydavateľstve Petit Press.

## Dielo
* *Kotleba. Odkiaľ prišiel a ako je možné, že sedí v parlamente* (2017, 2020), kniha o vývoji politickej činnosti Mariana Kotlebu

## Referencie

## Externé odkazy
* Články Daniela Vraždu v ''Denníku N''
* Články Daniela Vraždu v denníku ''SME''

Kategória:Slovenskí novinári
Kategória:Slovenskí publicisti
Kategória:SME
Kategória:Denník N
Daniel Vražda

**Daniel Vražda** môže byť:
* slovenský hokejista a hokejový tréner (1938 – 1984), pozri Daniel Vražda (hokejista)
* slovenský novinár a publicista (* 1965), pozri Daniel Vražda (novinár)

Vražda, Daniel
Mešita Kuršum

**Mešita Kuršum** môže byť:

* mešita v meste Karlovo v južnom Bulharsku, pozri Mešita Kuršum (Karlovo)
* mešita v meste Pazardžik v južnom Bulharsku, pozri Mešita Kuršum (Pazardžik)
Fakultná nemocnica Trnava

**Fakultná nemocnica Trnava** je krajská (pre Trnavský kraj) nemocnica sídliaca v Trnave ktorá 1. augusta 1998 získala štatút fakultnej nemocnice. Sídli v centre mesta Trnava vedľa Železničnej stanice Trnava na ulici A. Žarnova. poskytuje zdravotnú starostlivosť na 640 lôžkach kde sa lieči ročne viac ako 20 tisíc pacientov. pozostáva z 9 kliník a 17 oddelení.

## História
Najstaršia zachovaná zmienka o nemocnici pochádza z roku 1490. Základný kameň nemocnice ako ju poznáme položil 4. októbra 1824 župan Leopold Pálfy mala 40 lôžok a slúžila najmä na liečbu pacientov s pohlavnými chorobami. 

## Štruktúra

### Kliniky

* Chirurgická klinika
* klinika pediatrie
* Gynekologicko-pôrodnická klinika
* Infektologická klinika
* klinika Anesteziológie a intenzívnej medicíny
* Interná klinika
* Onkologická klinika
* Traumatologická klinika
* Urologická klinika
* Rádiologická klinika

## Referencie


Kategória:Stavby v Trnave
Kategória:Nemocnice na Slovensku
Kategória:Fakultné nemocnice na Slovensku
Syndróm dlhého QT intervalu

**Syndróm dlhého QT intervalu** (angl. *Long QT syndrome, LQTS*) je vrodená srdcová chyba z radu kanalopatií. QT interval je nadmieru predĺžený. Jedinci postihnutý LQTS majú počas celého života zvýšenú pravdepodobnosť vzniku arytmií a to najmä polymorfnej komorovej tachykardie (napríklad *[[Torsades de pointes]]*). Narozdiel od Syndrómu krátkeho QT intervalu sa výskyt delí na vrodený alebo získaný. Charakteristickým znakom je predĺžený korigovaný QTc interval ≥ 440ms. Hlavná diagnostická metóda je 12-zvodový EKG záznam spolu s klinickou históriou. Delí sa na 3 najčastejšie genotypy s označením LQT1, LQT2, LQT3 pričom každý má iný spúšťač symptómov, prevalenciu, kanál ktorý postihuje a morfológiu vĺn na EKG.

## Symptómy

### LQT1
Pri predĺžení QT intervalu s genotypom LQT1 je spúšťačom symptómov fyzická záťaž, rizikové sú najmä športy vykonávané vo vode (vodné pólo, vytrvalostní plavci...). Najčastejším symptómom je náhla zástava srdca a synkopa. T vlna je v tomto prípade široká a teda je predĺžená vulnerabilná perióda pri ktorej môže nasadnúť komorová exrasystola a spustiť komorovú tachykardiu. Táto mutácia je najčastejšia a postihuje asi 40% pacientov s LQTS.

### LQT2
Mutácia LQT2 sa najčastejšie manifestuje pri tehotných ženách po pôrode a novorodencoch. Spúšťačom býva emocionálny stres, hlasné zvuky, preľaknutie. Medzi najčastejšie príznaky patrí synkopa prípadne náhle srdcové zlyhanie. T vlna má nízku amplitúdu a je nepravidelná. Táto mutácia má podiel cca v 30% prípadoch.

### LQT3
Genotyp LQT3 postihuje asi 10% pacientov s LQTS. Manifestuje sa najčastejšie v spánku a pri oddychu. Najčastejším príznakom býva náhla zástava srdca v spánku. Obraz na EKG je v tomto prípade predĺžený ST segment.

## Diagnóza
V prípade synkopy u mladého, inak zdravého jedinca je potrebné myslieť na možné kardiologické príčiny, pokiaľ klasické zobrazovacie metódy neodhalia štrukturálnu zmenu srdca, sledujú sa aj zmeny na EKG.

Pri predĺženom QTc intervale ≥ 440ms je potrebné myslieť na možnosť výskytu LQTS. Meria sa iba korigovaný (QTc) interval pretože QT interval sa pri tachykardii skracuje a pri bradykardii naopak predlžuje. Preto je potrebné QT upraviť podľa rôznych formúl (Bazett, Framingham, Friderica...) na srdcovú frekvenciu 60/min.

LQTS sa narozdiel od SQTS delí na vrodený a získaný.

### Vrodený LQTS
Pacient neužíva žiadne lieky, je pozitívny na genetickú mutáciu, v rodine má výskyt LQTS poprípade náhleho srdcového zlyhania v mladom veku. Celkovo poznáme 17 typov genetických mutácií najčastejšie sú LQT 1-3, ktoré tvoria 80% prípadov. Zvyšných 14 je veľmi zriedkavých.

### Získaný LQTS
Medzi najčastejšie príčiny spôsobujúce predĺženie QT intervalu patrí: Nepomer elektrolytov (Hypo- Kaliémia, magneziémia, kalciémia), Hypotermia, Ischémia myokardu, lieky.

Bez ohľadu na príčinu predĺženia QT intervalu je zvýšené riziko srdcových arytmií.

## Referencie

Kategória:Choroby srdca
Kategória:Arytmie
Dvorská komora

**Dvorská komora** bol „orgán pre správu financií v niektorých feudálnych krajinách“.

## Habsburská monarchia
V Habsburskej monarchii vznikla dvorská komora () 1. januára 1527 na základe rozhodnutia Ferdinanda I. Pôvodne to bol poradný orgán cisára, neskôr spravovala finančné záležitosti celej ríše. Mala štyri podriadené dvorské komory: česká, uhorská, dolnorakúska a hornorakúska. Počet komôr sa postupne menil: pribudla sliezska a spišská. Na rozdiel od predošlých čias jej zamestnanci boli štátni úradníci, nie stavovskí funkcionári. Dvorská komora na počiatku pozostávala z prezidenta, štyroch radcov a dvoch superintendentov, neskôr počet narastal. Na začiatku 18. storočia bola obmedzená na 32 členov. S postupujúcou centralizáciou význam podriadených komôr klesal. Od roku 1813 začal pôsobiť okrem dvorskej komory aj minister financií, to postupne viedlo k nahradeniu komory ministerstvom financií.

## Referencie

## Ďalšia literatúra
* 

## Pozri aj
* Kráľovská komora

Kategória:Habsburská monarchia
Kategória:Zaniknuté organizácie
Brugadov syndróm

**Brugadov syndróm** (angl. *Brugada syndrome, BrS*) je pomerne vzácna kanalopatia postihujúca prevodový systém srdca. 

Patrí do skupiny kanalopatií ktoré ohrozujú najmä mladých dospelých spolu s SQTS, LQTS a CPVT. Vyznačuje sa autozomálne dominantnou dedičnosťou, ak má jeden rodič BrS je 50% šanca že ho bude mať aj dieťa. Počas celého života postihnutého jedinca je zvýšená šanca na polymorfnú komorovú tachykardiu ktorá dokáže pomerne rýchlo degradovať do komorovej fibrilácie čo vedie k náhlemu úmrtiu. Pri BrS môže byť obraz EKG normálny. Abnormálne vlny sa prejavujú však pri zvýšenej telesnej teplote, po ťažkom jedle, po požití alkoholu prípadne pri diagnostickej metóde kde je antiarytmikum ajmalin pomaly podávaný intravenózne na vyvolanie reakcie pre odhalenie BrS.

## Referencie


## Externé odkazy
* BrugadaDrugs.org
* GeneReviews: Brugada syndrome

Kategória:Choroby srdca
Kategória:Arytmie
Kategória:Vrodené chyby
Kategória:Eponymické termíny v medicíne
Kelly Ripa

**Kelly Maria Ripa** (* 2. október 1970, Berlin, New Jersey, USA) je americká herečka, speváčka, moderátorka, novinárka a tanečníčka. V roku 2014 ju The Hollywood Reporter označil ako jednu z najvplyvnejších osôb v médiách. Známa je tiež svojou rolou Faith Fairfield v seriály *Hope a Faith* (20032006). Od roku 2015 má svoju hviezdu na hollywoodskom chodníku slávy.

## Detstvo a mladosť
Ripová sa narodila v meste Berlin, v štáte New Jersey. Jej matka bola ženou v domácnosti a otec bol vodič autobusu. Má mladšiu sestru Lindu. Ripová vyštudovala Eastern High School v New Jersey. Učiteľ na jej škole oceňoval jej herecký talent a preto jej odporučil hereckú kariéru.

## Kariéra
V roku 1990 prišla jej prvá väčšia úloha v televíznom seriáli. Bola to postava Hayley Vaughan v seriáli *All My Children*. V seriáli vytrvala až do roku 2002. Od roku 2001 bola súčasťou show *LIVE!*. Spolupracovala tiež s moderátorom Regisom Philbinom, ktorých si spoločne diváci veľmi obľúbili. V roku 2011 Philbin ukončil svoje pôsobenie v *LIVE!* a Ripová pokračovala v uvádzaní talk show, so zmenením názvom *LIVE! with Kelly*. Jej novým televíznym kolegom sa stal Michael Strahan. Od roku 2017 je jej novým kolegom Ryan Seacrest.

V roku 2003 prijala úlohu po boku Faith Ford, v televíznom seriáli *Faith a Hope*. Seriál skončil v roku 2006.

Ripová príležitostne účinkuje vo filmoch a seriáloch. Predovšetkým je známa ako televízna moderátorka. Je tiež hovorkyňou niekoľkých amerických spoločností a časopis People ju označil ako jednu z najmocnejších ľudí v médiách. V roku 2010 bola vymenovaná osobnosťou roka a ocenená za jej televízne úspechy The Broadcast Pioneers.

## Súkromný život
V roku 1995 sa Ripová stretla s Markom Consuelosom, počas natáčania televízneho seriálu *All My Children*. V roku 1996 sa vydala za Consuelosa. Pár má tri deti: Michaela Josepha (* 1997), Lolu Grace (* 2001) a Joaquina Antonia (* 2003).

Ripová sa venuje tiež charite, predovšetkým liečbe rakoviny.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Televízne herečky USA mydlových opier
Kategória:Speváčky USA
Kategória:Tanečníci USA
Kategória:Moderátori USA
Kategória:Držitelia ceny Emmy
Kategória:Osobnosti USA talianskeho pôvodu
Kategória:Osobnosti z New Jersey
Dokkeytino

**Ivan Oravec**, známy najmä pod umeleckým menom **Dokkeytino** je slovenský raper. Takisto pôsobí aj ako hip-hopový producent.

## História
Prvýkrát výraznejšie zaujal v roku 2018 skladbou "Cash Loot", ktorú aj sám produkoval.

V roku 2019 sa objavil ako hosť na skladbe "JLo" od skupiny Kontrafakt.

V roku 2020 pokračuje ďalej v produktivite. Jeho meno sa objavilo na albumoch mien ako sú Ego, Sergei Barracuda či Separ.

## Diskografia
* 2017: *Nezvestní v raji* & Rollsout
* 2018: *Siluety duše*
* 2018:”JUSTiCE44 (Ledová Cesta)”
* 2019: *Hakally*
* 2020: *Tinovelly EP*
* 2020: *Evolvelly*
*2021: *Neslovo*
*2021: *Tinovelly II*
*2023: *Tinocaine*
*2024:”INVÁZIA”

### Videoklipy
* 2018: "Cash Loot" (ft. Radikal Chef, Lvcas Dope)
* 2019: "Evolve"
* 2020: "Jelly"
* 2020: "V ohni"
* 2022: "BLADE"

## Referencie

Kategória:Slovenskí reperi
Kategória:Slovenskí hudobní producenti
Peter Cmorej

Mgr. Ing. **Peter Cmorej** (* 29. august 1983) je slovenský politik, finančný analytik a právnik, člen klasickoliberálnej strany Sloboda a Solidarita (SaS), poslanec Národnej rady Slovenskej republiky (NR SR; od roku 2020), poslanec miestnej časti Bratislava-Petržalka (od roku 2014) a mesta Bratislava (od roku 2018).

## Politická kariéra
Vo voľbách do NR SR v roku 2020 kandidoval zo 6. miesta na kandidátnej listine SaS a získal 7&nbsp;508 prednostných hlasov (4,18 %), čím sa umiestnil na 11. mieste spomedzi kandidátov SaS. Poslaneckého mandátu sa ujal na ustanovujúcej schôdzi NR SR 20. marca, kedy bol zároveň zvolený a vymenovaný za člena Výboru NR SR na preskúmavanie rozhodnutí Národného bezpečnostného úradu. Zároveň je členom Výboru NR SR pre sociálne veci.

Špecializuje na odvodový bonus a dôchodkový systém.

## Referencie

Kategória:Slovenskí politici
Kategória:Slovenskí komunálni politici
Kategória:Slovenskí právnici
Kategória:Politici SaS
Kategória:Poslanci NR SR (2020 – 2023)
Kategória:Absolventi Ekonomickej univerzity v Bratislave
Kategória:Absolventi Právnickej fakulty Univerzity Komenského v Bratislave
Pamätník svätých Cyrila a Metoda (Pazardžik)

**Pamätník svätých Cyrila a Metoda** () je pamätník nachádzajúci sa v centrálnej časti mesta Pazardžik v južnom Bulharsku.

## Poloha
Pamätník svätých Cyrila a Metoda leží v centrálnej časti mesta Pazardžik v mestskom parku na námestí „Bălgarija“.

## Charakteristika
Pamätník bol zhotovený v roku 2005. Odhalenie prebehlo 24. mája toho istého roku.

Pamätník je dielom autorského kolektívu – sochára Spasa Kiričeva a architektky Niny Kostadinovovej–Vasevovej. Celková výška pamätníku dosahuje 6 metrov, z čoho 5 metrov tvorí socha Cyrila a Metoda. Socha Cyrila a Metoda je hlavnou časťou pamätníku a je tvorená súsoším týchto dvoch bratov, ktorí držia v rukách pozlátený zvitok na ktorom sa nachádzajú znaky z cyriliky. Nad hlavami bratov sa nachádzajú pozlátené aureoly, pričom tento pamätník je jediným bulharským pamätníkom, ktorý znázorňuje Cyrila a Metoda so svätožiarou. Samotná socha bratov Cyrila a Metoda je vyhotovená z bronzu. Celková cena pamätníku dosiahla výšky 47 000 bulharských leva, pričom časť obnosu pochádza z verejnej zbierky a zvyšok bol zaplatený pazardžickým miestnym zastupiteľstvom.

## Zaujímavosti
* Cena samotnej sochárskej práce nebola faktúrovaná, keďže autor svoj čas tomuto projektu venoval bez nároku na odmenu.
* V nápise na podstavci, ktorý predstavuje názov pamätníku je gramatická chyba. Názov je vygravírovaný ako *„Sveti Sveti Kiril i Metodij“*, pričom písmeno „s“ v druhom slove „sveti“ by malo byť písané malým znakom, názov by teda mal byť správne zapísaný ako *„Sveti sveti Kiril i Metodij“*.

## Galéria

Pazardzik-2020-09-SvSvKirilMetod03.jpg|Pohľad na prednú stranu pamätníku
Pazardzik-2020-09-SvSvKirilMetod02.jpg|Detailný pohľad na vrchnú časť pamätníku


## Referencie

## Iné projekty

Kategória:Stavby v Pazardžiku
Kategória:Architektúra z 2005
Kategória:Pamätníky v Bulharsku
Kategória:Bronzové sochy
Kategória:Sochy svätých
Donor (chémia)

**Donor** je častica, teda atóm, ión alebo molekula, ktorá je schopná poskytnúť voľný elektrónový pár, protón alebo funkčnú skupinu. Opakom donoru je akceptor. 

V Lewisovej teórii kyselín a zásad sa donory elektrónového páru označujú ako zásady.

## Príklady

V prípade vzniku koordinačnej väzby + je atóm dusíka donorom elektrónového páru a ión vodíka jeho akceptorom. V reakcii disociácie kyseliny octovej

:  +  \longrightarrow - + +

je kyselina octová donor protónu.

## Pozri aj
* akceptor (chémia)
* koordinačná väzba

## Referencie

Kategória:Chemická väzba
Kategória:Chemické reakcie
Rewind, Replay, Rebound: Live in Deutschland

**Rewind, Replay, Rebound: Live in Deutschland** alebo **Rewind, Replay, Rebound (Live in Deutschland)** je štvrtý koncertný album dánskej hudobnej skupiny Volbeat. Vyšiel 27. novembra 2020.

## Zoznam skladieb

### 2CD-Digipack

### 3LP

## Obsadenie
* Michael Poulsen – rytmická gitara, spev
* Jon Larsen – bicie
* Rob Caggiano – sólová gitara
* Kaspar Boye Larsen – basgitara

### Hosťujúci umelci
* ZZ Bottom (Zack a Zeke Bottomoví) – klavír a saxofón v „Die to Live“

## Referencie

Kategória:Albumy skupiny Volbeat
Kategória:Hudobné albumy z 2020
Barbara Wolfová

**Barbara Wolfová** (neprechýlene Barbara Wolf; * 8. september 1962, Mníchov) je nemecká diplomatka. Od augusta 2020 je mimoriadna a splnomocnená veľvyslankyňa Nemecka na Slovensku.

## Životopis
Barbara Wolfová v roku 1986 dokončila štúdium podnikového hospodárstva na Ludwig-Maximilians-Universität v Mníchove. V rokoch 1987 až 1989 vyštudovala prípravu na vyššiu zahraničnú službu.

## Diplomatické pôsobenie
V roku 1989 sa stala referentkou na Sekcii pre hospodárske a európske záležitosti na Spolkovom ministerstve zahraničných vecí v Bonne. V rokoch 1990 až 1992 pracovala ako tlačová referentka na veľvyslanectve v jordánskom Ammáne. V rokoch 1992 až 1995 bola referentkou pre európsku bezpečnostnú politiku na Spolkovom ministerstve zahraničných vecí. V rokoch 1995 až 1997 pracovala ako národná expertka pri Európskej komisii, na Generálnom riaditeľstve zahraničných vzťahov v Bruseli. V rokoch 1997 až 1999 bola referentka Stáleho zastúpenia pri Západoeurópskej únii v Bruseli. V rokoch 1999 až 2002 bola zástupkyňou veľvyslanca vo Vilniuse.

V rokoch 2002 až 2006 viedla pracovnú skupinu pre energetickú politiku na Sekcii hospodárstva Spolkového ministerstva zahraničných vecí v Berlíne. Následne bola do roku 2009 referentka pre politiku na veĺvyslanectve SRN v Paríži. V období 2009 až 2012 bola riaditeľkou Odboru Severnej Afriky na Spolkovom ministerstve zahraničných vecí. V rokoch 2012 až 2015 bola riaditeľkou Kancelárie Spolkovej republiky Nemecko v Ramalláhu v Palestíne. V rokoch 2015 až 2018 bola opäť riaditeľka Odboru Severnej Afriky. V rokoch 2018 až 2020 bola generálna konzulka SRN v Arbíle v irackom regióne Kurdistan.

### Veľvyslankyňa na Slovensku
Ako veľvyslankyňa na Slovensku pôsobí od augusta 2020. Prezidentka Zuzana Čaputová ju prijala 20. augusta 2020.

## Referencie

## Externé odkazy
* Profil na stránke veľvyslanectva

Kategória:Nemeckí diplomati
Kategória:Veľvyslanci Nemecka na Slovensku
Kategória:Absolventi Ludwig-Maximilians-Universität München
Kategória:Osobnosti z Mníchova
Chlpačka veľká

**Chlpačka veľká** (*Bombylius major*) je parazitická mucha a najbežnejší druh z rodu *Bombylius*.

Spôsobom letu aj výzorom sa podobá na čmele. Má výnimočný spôsob letu, veľmi rýchlo sa otáča okolo zvislej osi. Pôsobí aj ako opeľovač, pričom nepreferuje typ kvetov. Má veľmi dlhý cuciak. Nehryzie, nepichá a neprenáša choroby. Parazituje na iných druhoch hmyzu, hlavne na samotárskych včelách. Kladie vajíčka pred vchody do úkrytov alebo na kvety. Potom ako sa vajíčko dostane na hostiteľa, vyliahne sa z neho larva, ktorá začne hostiteľa (larva, vajíčko) pomaly požierať. Potom zakuklí a prezimuje.

## Referencie

*

## Iné projekty

Kategória:Chlpačkovité
Kategória:Parazitické živočíchy
Kategória:Opeľovači
Ladislav Ballek (diplomat)

**Ladislav Ballek**  je slovenský diplomat. Od októbra 2020 je mimoriadny a splnomocnený veľvyslanec Slovenska v Iráne s priakreditáciou pre Afganistan a Pakistan.

## Diplomatické pôsobenie
### Veľvyslanec v Iráne
V júli 2020 mu Zuzana Čaputová odovzdala poverovacie listiny. Jeho predchodcom bol medzi rokmi 2016 a 2020 Ľubomír Golian.

## Referencie

## Externé odkazy
* Ladislav Ballek – Veľvyslanectvo Slovenskej republiky v Teheráne

Kategória:Slovenskí diplomati
Kategória:Veľvyslanci Slovenska v Afganistane
Kategória:Veľvyslanci Slovenska v Iráne
Kategória:Veľvyslanci Slovenska v Pakistane
Kategória:Absolventi Filozofickej fakulty Univerzity sv. Cyrila a Metoda v Trnave
Skupina B

right|thumb|280px|Rely automobily Skupiny B počas Rely Monte Carlo 1986. Zľava: Peugeot 205 Turbo 16, Audi Sport Quattro S1, Lancia Delta S4
**Skupina B** bola séria pravidiel zavedená v roku 1982 pre pretekárske automobily v pretekoch športových automobilov a pretekoch rely, ktoré zaviedla Medzinárodná automobilová federácia. Do Skupiny B patrili jedny z najrýchlejších, najvýkonnejších a nejprepracovanejších rely automobilov vôbec, pričom éra existencie tejto skupiny je často označovaná ako zlatá éra rely. Avšak pre viacero nehôd, z ktorých boli niektoré aj smrteľné, bola tejto skupine vyčítaná predovšetkým vysoká rýchlosť automobilov a nízka bezpečnosť davov fanúšikov, ktorí stáli pri cestách. Po smrti Henriho Toivonena a jeho spolujazdca Sergia Cresta na pretekoch Tour de Corse 1986, FIA zrušila Skupinu B a upustila od svojich plánov nahradiť ju Skupinou S a namiesto toho ju nahradila Skupinou A.

## Triedy
Triedy v Skupine B:

## Automobily
Skupina B:
* Audi Sport quattro S1
* Audi Sport quattro
* Citroën BX 4TC
* Citroën Visa 1000 Pistes
* Ferrari 288 GTO Evoluzione
* Ferrari F40
* Ford RS200
* Lancia 037 Rally
* Lancia Delta S4
* MG Metro 6R4
* Mitsubishi Starion 4WD (nehomologovaný v Skupine B prototyp)
* Mazda RX-7 4x4
* Nissan 240RS
* Opel Manta 400
* Peugeot 205 Turbo 16
* Peugeot 205 Turbo 16 Evolution 2
* FSO Polonez 2000 Grupy B
* Porsche 959 (tiež pretekárska verzia Porsche 961)
* Renault 5 Turbo
* Toyota Celica Twin-Cam Turbo

Skupina S:
* Audi Sport Quattro RS 002
* Ford RS200
* Lada Samara S-proto
* Lancia ECV
* Mazda RX7S
* Opel Kadett Rallye 4x4/Vauxhall Astra 4S
* Peugeot 405 T16 GR
* Škoda 130LR Evolution
* Toyota 222D (základ v MR2)

## Víťazi rely Skupiny B (1982-1986)
### Jazdci

### Tímy

## Najznámejší jazdci
* Markku Alén
* Attilio Bettega
* Massimo Biasion
* Stig Blomqvist
* John Buffum
* Juha Kankkunen
* Hannu Mikkola
* Michèle Mouton
* Tony Pond
* Walter Röhrl
* Timo Salonen
* Henri Toivonen
* Ari Vatanen
* Malcolm Wilson

## Galéria

Súbor:1986AudiSportQuattroS1.jpg|Audi Sport Quattro S1
Súbor:Rétromobile 2017 - Ford RS 200 - circa 1985 - 001.jpg|Ford RS200
Súbor:Lancia Delta S4 1986.jpg|Lancia Delta S4
Súbor:Mazda RX-7 Gr.B 001.JPG|Mazda RX-7
Súbor:Juha Kankkunen - Peugeot 205 Turbo 16 (1986 Rallye Sanremo).jpg|Peugeot 205 Turbo 16 Evo2
Súbor:Renault 5 turbo 2.JPG|Renault 5 Turbo
Súbor:Toyota Celica 1984 Group B.jpg|Toyota Celica Twin-Cam Turbo


## Referencie

## Zdroj

Kategória:Rely automobily
Kategória:Majstrovstvá sveta v rely
Kategória:Automobily skupiny B
David Arquette

**David James Arquette** (* 8. september 1971, Winchester, Virgínia, USA) je americký herec, filmový režisér, producent, scenárista a profesionálny wrestler. Pochádza z hereckej rodiny Arquetteových.

## Detstvo a mladosť
Je najmladším dieťaťom Brendy Arquetteovej a Lewisa Arquetteho. Jeho starý otec z otcovej strany bol komik Cliff Arquette. Jeho súrodenci Rosanna, Richmond, Patricia a Alexis sú tiež hercami.

## Kariéra
Známym sa stal počas 90. rokov 20. storočia, keď si zahral v niekoľkých hollywoodskych filmoch. Pred tým stvárnil niekoľko televíznych rolí pre American Broadcasting Company.

V roku 1996 nastal prielom v jeho kariére, keď stvárnil úlohu Deweya Rileyho, v horore Vreskot. Objavil sa aj v nasledujúcich pokračovaniach v roku 1997, 2000, 2011 a tiež v roku 2020 potvrdil svoju účasť na piatom pokračovaní, ktorého premiéru bola začiatkom roku 2022. 

Zahral si tiež v snímke *See Spot Run* v roku 2001. V januári 2011 sa objavil po boku svojej sestry Patricie, v televíznom seriály *Medium*. O rok neskôr (2012) stvárnil menšiu úlohu v seriály *Cougar Town*, kde hlavnú úlohu v seriály stvárnila jeho vtedajšia manželka, Courteney Coxová.

V roku 2020 vznikol dokumentárny film s názvom *You Cannot Kill David Arquette*, ktorý hovorí o ceste Arquetteho počas jeho wrestlingovej kariéry aj o tom, ako bol nenávideným mužom vo wrestlingu.

## Súkromný život
Od roku 1999 bol manželom herečky Courteney Coxovej, s ktorou sa spoznal v roku 1996, pri natáčaní filmu Vreskot. Majú spolu jednu dcéru, Coco, ktorá sa narodila v júni 2004. S Coxovou sa v roku 2012 rozviedli. Rozvod nadobudol právoplatnosť v máji 2013. Od roku 2011 sa stretával s Christinou McLartyovou a v novembri 2013 oznámili, že čakajú svoje prvé spoločné dieťa. McLartyová porodila syna v roku 2014 a v júli toho istého roku sa zasnúbili a v apríli 2015 mali svadbu. Arquetteovi a McLartyovej sa v roku 2017 narodil aj druhý syn.

Arquette sa 25. apríla 2000 stal WCW World Heavyweight šampiónom vo wrestlingovej spoločnosti World Championship Wrestling (WCW) a je tým jediným hercom, ktorý toto dokázal bez wrestlingových skúseností. Kvôli tomuto víťazstvo je medzi wrestlingovou komunitou veľmi kritizovaný a mnohí mu tým prisudzujú veľkú vinu na páde WCW a to aj napriek tomu, že titul držal iba 12 dní.

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Scenáristi USA
Kategória:Filmoví producenti USA
Kategória:Televízni producenti USA
Kategória:Filmoví režiséri USA
Kategória:Wrestleri
Kategória:Herci židovského pôvodu
Kategória:Osobnosti z Virgínie
Jacinda Ardernová

**Jacinda Ardernová** (* 26. júl 1980, Hamilton, Nový Zéland) je novozélandská politička, od októbra 2017 do januára 2023 premiérka. Funkcie sa ujala v 37 rokoch, a ku dňu vymenovania sa stala najmladšou ženou na svete v takto vysokej funkcii. Je predsedníčkou Novozélandskej strany práce, ktorá sa po období v opozícii na jeseň 2017 stala opäť vládnou stranou.

## Životopis
Pracovala ako politická poradkyňa britského labouristického premiéra Tonyho Blaira. V roku 2008 sa stala poslankyňou novozélandského parlamentu za Novozélandskú stranu práce. Dňa 1. augusta 2017 sa stala predsedníčkou strany. Vo voľbách v septembri 2017 skončila Strana práce na druhom mieste. Sformovala menšinovú vládnu koalíciu s treťou stranou v poradí New Zealand First, ktorá vďaka podpore Zelených získala dôveru parlamentu.

Ardernová je zástankyňou obmedzenia imigrácie a zvýšenia sociálnych výdavkov. Podporuje tiež sobáše párov rovnakého pohlavia a liberalizáciu zákona o interrupciách.

V januári 2018 oznámila, že je tehotná. 21. júna 2018 sa jej narodila dcéra.

## Poznámky


## Referencie

## Iné projekty

## Zdroj
*

Kategória:Predsedovia vlády Nového Zélandu
Kategória:Premiérky
Kategória:Feministky
Kategória:Agnostici
ICRW

**ICRW** môže byť medzinárodná (anglická) skratka pre: 
 
* Medzinárodný dohor o regulácii lovu veľrýb ()
* Medzinárodné centrum pre výskum žien ()
 
## Referencie
Hamilton (Nový Zéland)

**Hamilton** (maor. *Kirikiriroa*) je hlavné mesto regiónu Waikato a s počtom obyvateľov 153 100 (2014) štvrté najväčšie mesto Nového Zélandu.

## Demografický vývoj

## Partnerské mestá
* Sacramento, USA
* Saitama, Japonsko
* Wu-si, Čína
* Chillán, Čile

## Referencie

## Iné projekty

## Externé odkazy
* Turistika v Hamiltone a okolí  
* Stránky mestského úradu 
* Informácie pre návštevníkov  

## Zdroj

Kategória:Mestá na Novom Zélande
Kategória:Severný ostrov (Nový Zéland)
Vladimír Marko

Doc. PhDr. **Vladimír Marko**, PhD. (* 6. december 1961, Belehrad, SĽR, Juhoslávia) je slovenský vysokoškolský pedagóg pôvodom z Juhoslávie.

## Životopis
Narodil sa v Belehrade, kde vyštudoval filozofiu na Filozofickej fakulte. Do roku 1993 pôsobil na Filozofickej fakulte Univerzity v Novom Sade a od roku 1993 pôsobí na Katedre logiky a metodológie vied Filozofickej fakulty Univerzity Komenského v Bratislave. 

Publikoval tri vedecké monografie a desiatky vedeckých a odborných článkov.

## Výber publikácií

* MARKO, Vladimír (2017): *Toward a Demarcation of Forms of Determinism*. Organon F 24 (1), s. 54 – 84.
* MARKO, Vladimír (2016): *Determinisms*. Belgrade Philosophical Annual 29, s. 115 – 141.
* MARKO, Vladimír (2014): *„Kauza Afthonios“: Ilustrácia k otázke správneho riešenia antických paradoxov*. Organon F 20 (Supplementary Issue), s. 88 – 103.
* MARKO, Vladimír (2013): *Some Sketchy Notes on the Reaper Argument*. Organon F 19 (3), s. 361 – 387.
* MARKO, Vladimír (2011): *Looking for the Lazy Argument Candidates (1. časť, 2. časť)*. Organon F 18 (3 – 4).

## Referencie

## Externé odkazy
* Vladimír Marko na orcid.org
* Vladimír Marko na Google Scholar

Kategória:Slovenskí vysokoškolskí pedagógovia
Kategória:Vyučujúci na Filozofickej fakulte Univerzity Komenského v Bratislave
Kategória:Osobnosti z Belehradu